CELEX: 62019TN0193
Language: lv
Date: 2019-04-04 00:00:00
Title: Lieta T-193/19: Prasība, kas celta 2019. gada 4. aprīlī — Achema un Achema Gas Trade/Komisija

17.6.2019   
            
            
               LV
            
            
               Eiropas Savienības Oficiālais Vēstnesis
            
            
               C 206/50
            
         
      Prasība, kas celta 2019. gada 4. aprīlī — Achema un Achema Gas Trade/Komisija
      (Lieta T-193/19)
      (2019/C 206/52)
      Tiesvedības valoda — angļu
      
         Lietas dalībnieki
      
      
         Prasītājas: Achema AB (Jonava, Lietuva) un Achema Gas Trade UAB (Jonava) (pārstāvji: J. Ruiz Calzado, J. Wileur un N. Solárová, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas lēmumu C(2018) 7141 final, ko Eiropas Komisija pieņēma 2018. gada 31. oktobrī valsts atbalsta lietā SA.44678 (2018/N) — Lietuva — Grozījumi atbalstam SDG terminālim Lietuvā;
               
            
                  —
               
               
                  piespriest Komisijai un ikvienai personai, kas iestājusies lietā Komisijas prasījumu atbalstam, atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza vienu vienīgu pamatu, ar ko tās apgalvo, ka Komisija nav uzsākusi formālu izmeklēšanas procedūru, tādējādi liedzot prasītājām un citām ieinteresētajām trešajām personām izmantot LESD 108. panta 2. punktā paredzētās procesuālās tiesības.
      
                  —
               
               
                  Prasītājas apgalvo, ka visi pierādījumi šajā lietā liecina, ka Komisijai būtu bijis jābūt šaubām par valsts atbalsta saderīgumu ar iekšējo tirgu un tāpēc tai būtu bijis jāuzsāk formāla izmeklēšana. Pierādījumi ietver sākotnējās izmeklēšanas ilgumu, citus apstrīdētā lēmuma pieņemšanas apstākļus un lēmuma — kurš nav pietiekami pamatots un kurā ir atrodamas nopietnas kļūdas vērtējumā — saturā atspoguļotos trūkumus. Turklāt tiek apgalvots, ka Komisija nav ņēmusi vērā ļoti būtiskus aspektus, kuri esot bijuši jāapsver, pirms izdarīt secinājumu, ka tai bija pietiekama informācija, lai atbalstu atzītu par saderīgu ar iekšējo tirgu.
               
            
                  —
               
               
                  It īpaši prasītājas apgalvo, ka: i) vērtējums par vispārējas tautsaimnieciskas nozīmes pakalpojuma (VTNP) nepieciešamību un par tā tvērumu ir kļūdains un nepietiekams; ii) Komisija ir kļūdījusies, secinot, ka apstrīdētais lēmums atbilst VTNP ietvaram iii) apstrīdētajā lēmumā nebija pietiekami novērtētas pēdējās izmaiņas atbalstā, un tāpēc tas nav pienācīgi pamatots; iv) apstrīdētajā lēmumā iekļautais atbalsta pasākumu nepieciešamības un samērīguma novērtējums ir kļūdains un nepietiekams un v) apstrīdētajā lēmumā nav pietiekami novērtēta ietekme uz konkurenci gāzes piegādē Lietuvā un uz tirdzniecību ar citām dalībvalstīm.